Santa Fe' สเต็กแบรนด์กลางๆ รสชาติอร่อยและราคาไม่แพง

ในเรื่องของสเต็กแล้ว เพื่อนๆหลายๆคนคงไม่มีใครไม่รู้จักร้าน Santa Fe' ร้านสเต็กขึ้นห้างและ mall หลายๆที่ทั่วประเทศไทย ด้วยเรื่องของรสชาติที่ไม่ธรรมดาในราคาที่จับต้องได้ :O และรีวิวที่สองประจำสัปดาห์กับผม Pednoii AhHa ผมก็จะมารีวิวร้าน Santa Fe' สาขาเดอะมอลล์ท่าพระกัน โชคดีที่ผมเข้าร้านประมาณเกือบจะสองทุ่มแล้วและปริมาณลูกค้าเริ่มลดลง สามารถจับจองที่นั่งได้สบายๆ ส่วนเมนูในนี้ที่ผมได้ทำการสั่งเป็นโปรโมชั่นประจำเดือนกันยายน-ตุลาคม พอดี และเมนูเหล่านั้นจะมีอะไรบ้าง ไปตามอ่านกันต่อด้านล่างได้เลย

1.สปาเก็ตตี้เบคอนและเห็ดครีมชีส ราคาปกติ 93.- ลดเหลือ 59.- เท่านั้น: สปาเกตตี้ครีมซอสน่าทาน ในเรื่องปริมาณถือว่าค่อนข้างเยอะเลยทีเดียว ไม่ว่าจะเป็นเห็ดหรือเบคอนหรือแม้กระทั่งตัวเส้นเอง ส่วนรสชาติของครีมค่อยข้างเข้มออกไปทางเลี่ยน พอทานมากๆจะเริ่มเลี่ยนไปหน่อยครับ แต่โดยรวมทำได้ดีครับ

2. ขนมปังกระเทียม ราคาปกติ 55.- เหลือเพียง 39.- เท่านั้น : ขนมปังกระเทียมจะออกเย็นๆเหมือนปิ้งทิ้งไว้นานมากแล้วครับ ส่วนปริมาณเนยทาน้อยไปหน่อยครับ ส่วนรสชาติก็ค่อนข้างเฉยๆด้วยครับ

3. สเต็กไก่ ซอสแจ่ว+ ไส้กรอกหมูคุโรบุตะ ราคาปกติ 139.- ลดเหลือเพียง 99.- เท่านั้น : ส่วนไฮไลท์จานหลักของเราอย่างสเต็กไก่ ในเรื่องของรสชาติทำมาได้ดีครับหมักได้นุ่มและเมื่อจิ้มกับจิ้มแจ่วก็จะได้ความเผ็ดแถมเข้าไปด้วย ส่วนรสชาติของไส้กรอกก็โอเครครับแต่ไม่ถึงขั้นว้าวครับ แต่ในเรื่องปริมาณต้องขอติเพราะว่าสเต็กไก่มีขนาดเล็กมากกว่าปกติครับ

สรุปการรีวิวร้านสเต็ก Santa Fe' นี้ผมคงให้ได้มากสุดเพียงสามดาว เพราะว่าปริมาณที่น้อยไปหน่อย(อาจจะลดขนาดตามราคาครับ) แต่เรื่องรสชาติทำได้ดีทีเดียวครับ :) ในเรื่องของบริการก็ค่อนข้างโอเครกับสาขานี้ครับ ถ้าชอบรีวิวนี้อย่าลืมกดไลค์และติชมเข้ามากันนะครับ